ผู้หญิงปลดแอก ปราศรัยรณรงค์ทำแท้งถูกกฎหมาย คุ้มครองสิทธิผู้หญิง
 เพื่อไม่ให้มีผู้หญิงคนไหนต้องตาย ต้องบาดเจ็บ ต้องพิการจากการทำแท้งที่ไม่ปลอดภัย16 ส.ค. 2563 ในการชุมนุมของคณะประชาชนปลดแอก บริเวณอนุสาวรีย์ประชาธิปไตย เวลาประมาณ 18.55 น. ผู้สื่อข่าวประชาไทรายงานว่ากรกนก คำตา ตัวแทนจากคณะผู้หญิงปลดแอก (Women for Freedom and Democracy) ขึ้นปราศรัยรณรงค์ให้ยกเลิกกฎหมายที่เอาผิดทางอาญากับผู้หญิงทำแท้ง โดยกล่าวแถลงการณ์ว่าคณะผู้หญิงปลดแอก ขอสนับสนุนและร่วมเป็นส่วนหนึ่งของคณะประชาชนปลดแอกเราจะเป็นประชาธิปไตยได้อย่างไรถ้าแม้แต่เรื่องร่างกายของเรา สุขภาพอนามัยเจริญพันธุ์ของเรายังถูกควบคุมโดยรัฐรัฐมีบริการ แต่ไม่มีใครรู้ ไม่กล้าประชาสัมพันธ์ เพราะกลัวกฎหมาย หมอที่ช่วยผู้หญิงยังต้องทำไปเสี่ยงไป เสี่ยงกับการถูกตำรวจจับ เสี่ยงจากการถูกหมอด้วยกันประณามหยามเหยียด ว่าให้อับอาย ผู้หญิงต้องเสี่ยงไปทำแท้งไม่ปลอดภัย เสี่ยงถูกจับ เสียทั้งเงิน เสียทั้งเวลา และหลายคนเสียชีวิตเรื่องราวเหล่านี้ยังคงดำเนินไปในทุก ๆ วัน ในสังคมที่รัฐไม่เคยสนใจชีวิตและความปลอดภัยของประชาชนจริง ๆเราขอเรียกร้องให้ ยกเลิกกฎหมายที่เอาผิดทางอาญากับผู้หญิง เพราะนี่คือร่างกายของเรา คือการตัดสินใจของเรา คือความรับผิดชอบที่เรามีต่อชีวิตของเรา คือทางเลือกที่ดีที่สุดที่เราได้เลือกแล้วสำหรับตัวเราเราขอเรียกร้องให้ ยกเลิกกฎหมายที่เอาผิดทางอาญากับผู้หญิง เพื่อทำให้เรื่องการเข้าถึงการทำแท้งเป็นบริการสุขภาพอนามัยเจริญพันธุ์ที่แท้จริง เพื่อไม่ให้มีผู้หญิงคนไหนต้องตาย ต้องบาดเจ็บ ต้องพิการจากการทำแท้งที่ไม่ปลอดภัยเพื่อไม่ให้ผู้หญิงคนไหนต้องถูกบังคับให้เป็นแม่ โดยที่ยังไม่พร้อมจะเป็นเพื่อไม่ให้ผู้หญิงต้องถูกตีตราว่าเป็นคนไม่ดี ทั้งที่ได้ป้องกันอย่างดีที่สุดแล้วแม้ศาลรัฐธรรมนูญได้วินิจฉัยแล้วว่ากฎหมายลงโทษผู้หญิงที่ใช้มา 2563 ปีนี้ขัดต่อรัฐธรรมนูญเราเสนอแนวทางแก้ไขที่เป็นไปเพื่อปกป้องคุ้มครองสิทธิของผู้หญิง แต่หน่วยงานที่มีอำนาจ ไม่เคยฟังเสียงของเรา ฟังแต่สมาคมวิชาชีพหมอที่ไม่อยากทำ และตัดสินใจแทนเรา โดยไม่สนใจว่ามีผู้หญิงเท่าไหร่ที่ต้องตายไปเพราะกฎหมายนี้การต่อสู้ให้มีการแก้ไขกฎหมายทำแท้ง ยกเลิกมาตรา 301 คือการต่อสู้กับระบบผูกขาดอำนาจของระบบสถาบัน ที่ไม่เคยฟังเสียงของประชาชน คือ เรื่องเดียวกันกับการต่อสู้เพื่อประชาธิปไตยขอบคุณประชาชนปลดแอกที่ลุกขึ้นสู้ สู้อย่างเข้มแข็ง และสู้ไม่มีถอย เป็นความหวัง เป็นพลังให้กับทุก ๆ คนที่เชื่อมั่นในหลักการประชาธิปไตย เชื่อมั่นในสิทธิ และเสรีภาพของประชาชนขอบคุณคนรุ่นใหม่ที่ไม่ก้มหัวให้เผด็จการ ไม่ก้มหัวให้ระบบอำนาจที่ปิดหู ปิดตา ปิดกั้นเสรีภาพในการเข้าถึง ความรู้ เข้าถึงสิทธิ สิทธิที่เป็นของประชาชนทุก ๆ คนขอบคุณคนรุ่นใหม่ที่สนับสนุนสิทธิในการเข้าถึงการทำแท้งที่ปลอดภัยสิทธิการทำแท้งที่ปลอดภัย เป็นสิทธิของทุก ๆ คนสิทธิในการเข้าถึงการทำแท้งที่ปลอดภัย คือสิทธิผู้หญิง คือสิทธิอนามัยเจริญพันธุ์ คือสิทธิมนุษยชนหยุดควบคุมสิทธิเสรีภาพของผู้หญิง หยุดคุกคามประชาชน ยุบสภาได้แล้ว ถ้าแม้แต่คำว่าสิทธิมนุษยชนก็ยังสะกดไม่เป็นทุกคนสามารถร่วมลงชื่อได้ที่ 
ตัวแทนคณะผู้หญิงปลดแอก (Women for Freedom and Democracy) ขึ้นปราศรัยรณรงค์ให้ยกเลิกกฎหมายที่เอาผิดทางอาญากับผู้หญิงทำแท้ง ให้เรื่องการเข้าถึงการทำแท้งเป็นบริการสุขภาพอนามัยเจริญพันธุ์ที่แท้จริง
การชุมนุม,ประชาชนปลดแอก,เยาวชนปลดแอก,ผู้หญิงปลดแอก,สิทธิสตรี,มัลติมีเดีย